પતિને છોડાવવા પદ્માવતી ૧પ૦ પાલખીઓના રસાલા સાથે ખીલજીના પડાવ સુધી પહોંચે છે. ત્યાં ૭૦૦ હુમલાખોરોને તૈયાર કરી હુમલો કરીને રતનસિંહને આઝાદ કરાવ્યો. જેથી રોષે ભરાયેલા ખીલજીએ ચિત્તોડગઢ ઉપર આક્રમણ કરી દીધું હતું. સંખ્યામાં ઓછા હોવા છતાં રાજપૂત સૈનિકોએ પણ સામે આક્રમણ કર્યું હતું. કથા પ્રમાણે ફોર્ટમાં હાજર પદ્માવતીએ ૧૬ હજાર મહિલાઓની સાથે જૌહર કરવાનો નિર્ણય કર્યો હતો. તમામ મહિલાઓએ પહેલાં ગૌમુખ સરોવરમાં સ્નાન કરીને કુળદેવીની પૂજા કરી હતી. ગૌમુખના ઉત્તરમાં આવેલા મેદાનમાં જૌહર કરવામાં આવ્યું હતું. મહારાણી પદ્માવતીના નેતૃત્વમાં ૧૬ હજાર મહિલાઓ એક પછી એક ચિતામાં કૂદી પડી હતી.